ปวดหัวทางด้านหลัง ปวดแบบตึบตึบ เกี่่ยวกับนอนน้อยมั้ยค่ะ. เพราะต้องดูแลคนป่วยด้วย. มันจะเป็นอันตรายมั้ยค่ะ
สวัสดีค่ะ อาการปวดหัวดังกล่าวมา อาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา หรือการพักผ่อนน้อย หากได้พักผ่อนเพียงพอ ส่วนใหญ่อาการมักทุเลา-ปวดไมเกรน มักปวดข้างเดียว มีคลื่นไส้ ตาพร่า-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งแนะนำพักผ่อนให้เพียงพอ และพักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์ ฝึกยืดเหยียดกล้ามเนื้อบริเวณต้นคอร่วมด้วยสังเกตอาการถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์